{"fi":"Ilmoittaumistiedot ja -linkki löytyvät tapahtuman nettisivulta.","sv":"","en":""}
SeAMK Yrityspäivässä yritykset ja muut organisaatiot pääsevät tutustumaan tulevaisuuden työntekijöihin.
SeAMK Yrityspäivän aikana yritys tai organisaatio voi esitellä toimintaansa, hakea tekijöitä mm. organisaationsa kehittämistarpeisiin tai kertoa rekrytointiin liittyvistä käytänteistä. SeAMK Yrityspäivä on yrityksille ja muille organisaatioille maksuton. SeAMK Yrityspäivä järjestetään keskiviikkona 2.2.2022 joko messutyyppisenä lähitapahtumana Frami Kampuksella tai koronatilanteesta riippuen virtuaalisena. Lisätiedot ja ilmoittautumislinkki Yrityspäivän sivulla.
Etelä-Pohjanmaan Osaamisbarometri 2021 -kyselyn tulokset sekä pk-yritysten digivalmiudet
Etelä-Pohjanmaan tulevaisuusfoorumi 9.12.21 klo 8.30-10.15, zoom-verkkokokous
Tilaisuudessa pureudutaan Etelä-Pohjanmaan Osaamisbarometri 2021 -kyselyn tuloksiin sekä Sitra Labin alueellisen osaamisekosysteemin kehittämiseen. Sitra Labin alueelliseksi kehittämiskohteeksi Etelä-Pohjanmaalla on nostettu pk-yritysten digivalmiudet. OHJELMA Puheenjohtajana toimii Marja-Terttu Kurunsaari, innovaatiopäällikkö, Seinäjoen koulutuskuntayhtymä Sedu 8.30 tervetuloa: Jaakko Hallila, rehtori, Seinäjoen ammattikorkeakoulu ja Tomi Kohtanen, toimitusjohtaja, Etelä-Pohjanmaan Kauppakamari 8.40 osaamisbarometrin tutkimustulokset: Hannu Tuuri, markkinatutkija, lehtori ja asiantuntija Marja Katajavirta, TKI, Seinäjoen ammattikorkeakoulu 9.05 kommenttipuheenvuorot: Toimialapäällikkö Heli Back Etelä-Pohjanmaan Osuuskauppa johtaja, Partner Ari Pölkky, HTF Group Oy 9.30 tilannekuva Etelä-Pohjanmaan aluefoorumeista ja osaajien liikkuvuus: Tapio Huttula, vanhempi neuvonantaja, Osaamisen aika, Sitra 9.40 kokeilut muutosten käynnistäjinä: Helena Mustikainen, projektijohtaja, Osaamisen aika, Sitra 9.45 E-P:n oman SitraLabin esittely: SitraLab-tiimi 10.10 yhteenveto ja SitraLabin hyödyntäminen jatkossa: Helena Mustikainen 10.15 päätössanat: Pasi Artikainen, rehtori, kuntayhtymän johtaja, Seinäjoen koulutuskuntayhtymä Sedu
Seinäjoen seudun keliakiayhdistys kahvittaa jäseniään Pirjon Pakarissa
Keliakiayhdistyksen jäsenille joulukahvittelut
Pirjon Pakari, Leipurinkatu 1 (ent. Välskärinkatu 14), 60320 Seinäjoki
Seinäjoen seudun keliakiayhdistys tarjoaa jäsenilleen joulukahvit Pirjon Pakarissa 14.12.2021 klo 16-18. Leipurinkatu 1 (ent. Välskärinkatu 14), 60320 Seinäjoki Edun saat jäsenkorttiasi näyttämällä. Ihanaa joulun odotusta ♥
PLOP-trio esiintyy Ihmeen kaunista! -näyttelyssä.
PLOP-trion improvisaatiokonsertti näyttelytila Vintillä torstaina 16.12. klo 18. Konsertti esitetään improvisaationa, johon PLOP-trio ottaa ideoita näyttelyn taideteoksista ja kulloiseltakin kuulijakunnalta. Trio konkretisoi, mitä tarkoittaa hetkessä syntynyt musiikki. PLOP kokoonpanossa soittavat puhaltimissa Mikko Innanen, bassossa Ville Herrala ja rummuissa Joonas Riippa. Muusikoiden soittimet murisevat, huudahtelevat ja hihkuvat luoden iloista tunnelmaa kuulijoilleen. Konsertti kestää n. 30-40 minuuttia. Konsertti on maksuton ja siihen on ennakkoilmoittautuminen: https://link.webropol.com/s/plop Improvisaation tekeminen ja kokeminen on hauskaa! Kuva: Kaisa Rautaheimo
Kauppakeskustan Joulunavaus 2021 - Tapahtumakalenterin banneri (1).png
Seinäjoen Kauppakeskustan Joulunavaus 2021
Kauppakeskustan alue, lava- ja oheisohjelma Keskustorilla
Nyt on aika kaivaa tonttulakit kaapista pölyttymästä, sillä perinteinen joulunavaustapahtuma on täällä taas! Seinäjoen Kauppakeskustan Joulunavaus järjestetään lauantaina 4. joulukuuta Keskustorilla klo 13.00-18.00! ⭐ Lauantaina Joulunavaustarjouksia Keskustan yrityksissä! 🚌 Härmän Liikenne Oy tarjoaa tapahtumapäivänä ilmaisen paikallisliikenteen (linjat 1-8, 10, 11, 11K, 13 ja 13K)! AIKATAULU klo 10.00-18.00 Joulumarkkinat klo 13.00-16.00 Poniratsastusta & Kaverikoirat klo 13.00-18.00 Joulupukki & Poro Joulunavaus klo 16.00 Kaupungin joulutervehdys / Jaakko Kiiskilä klo 16.10 Laulukuoro Solina klo 16.35 Seurakunnan joulutervedys klo 16:50 Esittävän taiteen koulu Glow tanssiesitys klo 17:00 Valovanne-esitys / Moving Decos klo 17:15 Esittävän taiteen koulu Glow tanssiesitys klo 17:25 Trubaduuri klo 17:50 Tulitanssi / Moving Decos klo 18:00 Tapahtuma päättyy Järjestäjä pidättää oikeuden aikataulumuutoksiin. Lämpimästi tervetuloa! 🎅🎄 Tulethan tapahtumaan vain terveenä, pidetään toisistamme huolta. ❤️ Joulumarkkinoista ja myyntipaikoista vastuussa: Veikko Wallenius, p. 050 066 2162 veikko@veikkowallenius.fi Tapahtuman mahdollistaa Into Seinäjoki Oy. Tapahtumassa mukana Härmän Liikenne Oy, Komian Liikenne & Kennelliiton Kaverikoira (https://www.kennelliitto.fi/koirat/kaverikoirat). SeAMK opiskelijatuotanto @kauppakeskusta #joulunavausseinajoki #joulunavaus #joulunavaus2021
Petrus Schroderus: Taas kaikki kauniit muistot
Petrus Schroderuksen Taas kaikki kauniit muistot -joulukonserttikiertue Lakeuden Risti 2.12. 2021 klo 19 Petrus Schroderus, tenori – Markus Vaara, piano – Oulunsalo Ensemble, Aarno Cronvall, juontaja Kauniit joulumuistot valtaavat mielen kun En etsi valtaa loistoa ja Oi Joulyö, täyttävät kirkkosalin Petrus Schrodeuksen upeana, konstailemattomana tulkintana. Pianisti Markus Vaara ja Oulunsalo Ensemblen jousikvartetti luovat sävelten harmonian, joka kuljettaa kuulijan joulun tunnelmiin. Petruksen joulukonsertin ohjelma on kokoelma perinteisiä, kauneimpia ja rakastetuimpia joululauluja. Monet kappaleista on sävelletty siten, että ne heräävät suurimpaan loistoonsa juuri Petruksen vahvan ja luonnollisen tenoriäänen tulkintoina. Joulukiertueen konsertit juontaa iki-ihana gentleman Aarno Cronvall. Kiertueaikataulu: Taas kaikki kauniit muistot/Kiertuepaikat ja ajankohdat Pe 26.11. klo 19 Oulu/Oulun Tuomiokirkko, Kirkkokatu 3 Ke 2.12. klo 19 Seinäjoki/ Lakeuden Risti, Koulukatu 24 La 11.12. 19 Kajaani/Kajaanin kirkko, Kirkkokatu 19 Ke 15.12. klo 19 Iisalmi/ Kustaa Adolfin kirkko, Kirkkotie 20 Su 19.12. Kokkola/Kokkolan kirkko, Läntinen kirkkokatu 12 Konsertit tuottaa HeartBrain Oy www.heartbrain.fi Liput: www.Lippu.fi Lisätiedot: Jan Hultin HeartBrain Oy +358 400483578
Tule kutomaan kangaspuilla pala unelmien kangasta itsellesi!
Anu Jokela Hilmalasta pitää kudontatyöpajan Ihmeen kaunista! -näyttelyn yhteydessä. Sinulla on mahdollisuus kutoa kangaspuilla ja saada mukava kokemus. Kudontahetki järjestetään pedatila Itikassa lauantaina 11.12.2021. klo 11-13 sekä 13.30-15.30. Voit tulla yksin tai lapsesi kanssa. Ei ole väliä oletko kutonut ennen – Anun opastuksella kaikki osaavat kutoa. Kudontahetki materiaaleineen maksaa 30 €. Ilmoittautuminen: www.hilmala.fi/kudontakurssit Hilmalan muhkea lankavarasto on käytettävissäsi. Kutojalle jää valintojen ihanuus. Kudontatuokion jälkeen saat kutomasi teoksen heti itsellesi ihailtavaksi. Kudontatyöpajassa löydät tekemisen ilon ja luovan innostuneisuuden!
20 €. Maksu käteisellä, MobilePay käy myös
{"fi":"Ennakkovaraukset: ylistarojazz@outlook.com tai 050 5543964","sv":"","en":""}
Mikko Innanen - saksofonit,Ville Herrala - kontrabasso, Joonas Riippa - rummut
Kotimaisen jazzimprovisaation voimatrio PLOP on huumorintajuinen kokoonpano, joka kokeilee rohkeasti ja omintakeisesti musiikillisia rajoja. PLOP esiintyy kotikonsertissa Virpi Timosen ja Jaakko Väisälän olohuoneessa Mäntykuja 16:ssa Seinäjoella keskiviikkona 15.12. klo 19. PLOPin jokainen soittaja on suomalaisen modernin jazzimprovisaation mestari. Trion musiikki on moni-ilmeistä liikkuen vankkumattomasti kaikenlaisen mainstream-jazzin ulkopuolella ja luovuuden villeissä tunnelmissa välittäen iloista asennetta kuulijoilleen. Mikko Innanen on paljon kansainvälistäkin huomiota herättänyt avantgarde-osaston saksofonisti, jonka soittimet mörisevät, hihkuvat ja kiljahtelevat tuon tuosta ja antavat erityisen voiman soitolle. Ville Herralaon työllistetyimpiä jazzbasistejamme. Hänen skaalansa kattaa koko jazzkentän vaivattomasti. Rytmiikan muotokielet hienostuneesti tajuava rumpali Joonas Riippa tunnetaan villistä ja luovasta tyylistään. PLOP on yhtye, joka pitää kuulla ja NÄHDÄ! Kuva: Kaisa Rautaheimo
Tapahtumassa esitetään ilmaiseksi kolme kotimaista indie lyhytelokuvaa, joista sinun tehtävänäsi on valita omasta mielestäsi paras.
Tervetuloa seuraaman ilmaiseksi tapahtumaa Digitaalinen Lyhytelokuva Festivaali, jossa esitetään laadukkaasti tuotettuja lyhytelokuvia. Tapahtuman raati on ennalta valinnut kotimaisista lyhytelokuvista kolme mestariteosta, joita on kunnia esittää. Sinun tehtävänäsi on valita kolmesta lyhytelokuvasta mielestäsi paras. Tapahtuma kestää seitsemän päivää ja ajoittuu ajalle 25.11 – 1.12.2021. Tapahtuman tavoitteena on tukea kotimaisia indie elokuvantekijöitä. Lyhytelokuvien keskimääräinen kesto on 13,5 minuuttia ja kokonaisuudessaan tapahtuman videotallenne kestää 50 minuuttia. Tapahtumaa voit seurata niin monta kertaa kuin itse haluat tapahtuman ajan. Tapahtuma päättyy 1.12 klo 22:00 ja tapahtuman yleisön suosikki julkaistaan tapahtuman nettisivuille. Tapahtumaa pääset seuraaman osoitteesta www.digitaalinenlyhytelokuvafestivaali.com Tapahtuma on tuotettu Digivirtaa hankkeen tuotantoharjoittelu työnä.
{"fi":"Lakeuden Ristin tapahtuma","sv":"","en":""}
Etelä-Pohjanmaan Mieslaulajien Jussien perinteinen joulukonsertti
Jussien joulukonsertti Lakeuden Ristissä
Jussien joulukonsertista se joulu alkaa. Etelä-Pohjanmaan Mieslaulajat Jussit esittävät niin tuttuja kuin uudempiakin joululauluja. Konsertin johtaa Juha Holma. Koronarajoituksista johtuen Lakeuden Ristin paikkamäärä on rajattu, joten varmista paikkasi ja hanki lippu ajoissa. Huomioi voimassa olevat koronaohjeistukset, hyvä käsihygienia, maskit jne. Mikäli viranomaismääräykset sitä vaativat, niin konsertissa tarkistetaan koronapassit.
Työpajassa pääset maalaamaan iholle uv-valossa hohtavilla maaleilla
Työpaja on osa ValotON-tapahtuman ohjelmaa Tiistai 7.12. klo 16-19 Työpaja toimii nonstop periaatteella UV maalaustyöpajassa pääset maalaamaan ihollesi uv-valossa reagoivilla ihomaaleilla oman tulkintasi meren asukkaasta. Minkälainen meren asukas juuri sinä olet? Minkälainen suojaväri tai näyttävä väritys meressä asuvalla olennolla voisi olla? Työpajassa saat käyttöösi kaksi väriä, joilla pääset maalaamaan käsivarsille tai kasvoihin. Värit ovat iholle tarkoitettuja ja toimivat vesivärien tavoin. Työpajaan kannattaa osallistua kaverin tai oman aikuisen kanssa, jolloin maalaaminen esimerkiksi kasvoihin on helpompaa. Tilassa on peili, jonka ääressä pääsee UV-valon loisteessa ihailemaan lopputulosta Kuva: Jussi Pohjavirta
Liput 20/15€ Lipun hintaan sisältyy alkoholiton alkudrinkki
Taideyliopiston Sibelius-Akatemian Seinäjoen yksikkö
Pohjalainen salakapakka: Antti & Isotalo ja Laitakaupungin orkesteri
Ota aikahyppy ajassa taaksepäin ja matkaa kieltolain aikaiselle Seinäjoelle! Tuolta aikakaudelta eloon ovat jääneet tarinat Jerikon Ruususta ja Tulikaviokräätäristä. Muistot 100 vuoden takaa tuovat oman säväyksensä draamalliselle konsertti-illallemme, jossa Kalevan Navetan Hugo-sali muuntuu hämyisäksi salakapakaksi. Salakapakan savuisessa tunnelmassa esiintyy kaksi loistavaa kokoonpanoa; Antti & Isotalo -trio tuo kuulijoilleen maistiaisia pohjalaisista puukkojunkkareista, ja Laitakaupungin orkesteri vie musisoinnillaan salakapakan asiakkaat suoraan hilpeälle 20-luvulle. Illan isäntänä toimii teatteriammattilainen Tero Heinämäki, joka virittää yleisön illan tunnelmaan tarinoillaan. Äärellä-ravintolan iltaan räätälöimät pikkusuolaiset sekä drinkkilista kruunaavat pohjalaisen salakapakan tunnelman. Lipun hintaan sisältyy alkoholiton alkudrinkki. Illan kesto noin 2,5 tuntia. Ei väliaikaa. ********* Antti & Isotalo -trio on musisoinut pohjalaisen häjyylyn inspiroimana jo vuodesta 2014. Yhtyeen juurevan akustinen soitanta ja vivahteikas laulu kertovat Pohjanmaan puukkojunkkareiden yhteenotoista, intohimoisesta rakkaudesta sekä yhteisön ihailunsekaisesta paheksunnasta. Antti Rask, laulu, ukulele Ella Isotalo, viulu, alttoviulu, laulu Elina Lappalainen, kontrabasso, laulu ********* Syöksy Laitakaupungin orkesterin kanssa aikamatkalle 1920-luvun musiikin pariin! Luvassa on klassikoita ja harvinaisuuksia suomalaisen, saksalaisen ja amerikkalaisenkin rytmimusiikin helmien joukosta. Charlotta Hagfors, laulu Piia Kleemola, viulu Jonna Pirttijoki, haitari Timo Kiprianoff, kitara Teemu Vuorela, lyömäsoittimet Petri Välimäki, basso ******** Illan järjestää Taideyliopiston Sibelius-Akatemian Seinäjoen yksikkö yhteistyössä Äärellä-ravintolan kanssa. Konsertti on osa ValotON-tapahtumaa.
Perinteiset joulumyyjäiset su 28.11. klo 13-16
Etelä-Pohjanmaan Steiner-koulun joulumyyjäiset
Myynnissä makeita ja suolaisia leivonnaisia sekä muita jouluisia tuotteita, kuten kransseja. Tapahtumassa arvontaa, makkaramyynti ja kahvio, jossa tarjolla esimerkiksi riisipuuroa. Lapsille askartelupaja, ongintaa ja onnenpyörä. TERVETULOA JOULUISIIN TUNNELMIIN! Vuorenmaanrinne 33 60220 Seinäjoki Maksutapana käy myös käteinen tai kortti
Kuva 1 installaationäkymä_HYENA kollektiivi.JPG
HYENA-kollektiivi Sulattelu -taidenäyttely
HYENA-kollektiivin noutopöytä-teemaa käsittelevän näyttelytrilogian kolmas osa, Sulattelu on esillä 20.11.–12.12.2021 Varikko Galleriassa Seinäjoella. Neljän taiteilijan yhteistyönä toteutetussa näyttelyssä pureudutaan mm. juhlien jälkeisiin tunnelmiin, ylenpalttisten tarjoilujen ja sosiaalisten kohtaamisten aiheuttamaan ähkyyn. Näyttelyssä nähdään noutopöytä juhlien jälkeen: kun ruoat on jo nautittu, kastikekulhot kaavittu pohjia myöten ja juomat juotu. Leikkeleet ovat jääneet pöydälle odottamaan uuden olomuodon saamista. Juhliin pukeudutaan hienosti, mutta samalla ylle nostetaan myös roolit ja tietty käytös, jotka karisevat illan myötä pois. Sukkahousut ovat revenneet ja on tullut puhuttua ohi suun. Juhlien hälinässä ei olla huomattu kuka jäi kutsumatta ja kuka lähti jo kotiin. Kohtaamisista ja pöydästä poimituista ruuista tulee outo ähky. Esillä on myös ajatuksia siitä, minne ruoka päätyy – niin kehossa kuin ylijäämänä. Kuten juhlissa, vieraat ovat kerääntyneet ison, ruokia notkuvan pöydän ääreen, ovat näyttelyn tekijätkin kokoontuneet yhteen valmistelemaan näyttelyä ja koonneet teoksistaan assemblaasin pöydälle. Assemblaasissa yhdistyy kirjavasti sekä perinteisistä sekä epäkonventionaalisista materiaaleista koostettuja pieniä ja suurempia teoksia. Ideat kumpuavat muistoista, tuntemuksista ja kohtaamisista juhlissa. Kolmiulotteisissa teoksissa on käytetty mm. puuta, vahaa ja kasvivärjättyjä tekstiilejä. HYENA-kollektiiviin kuuluu Kira Björklund, Katri Kari, Mirkka Suokas ja Hanna Tervonen. Taiteilijat ovat tutustuneet kuvataideopintojen parissa Imatralla.
Seinäjoen Taiteilijaseura ry ja Seinäjoen taidehalli
Seinäjoen taidehallin näyttelytila Vintti
Seinäjoen Taiteilijaseuran Taidelainaamo Parsi toteuttaa teosvälityspäivät yhdessä Seinäjoen taidehallin kanssa näyttelytila Vintillä 27.-28.11.2021. Tule tutustumaan paikalliseen taiteeseen ja hanki teoksia lahjaksi vaikka pukinkonttiin. Teosvälityspäivillä on myynnissä laajasti lähialueen ammattitaiteilijoiden teoksia. Esillä on maalauksia, veistoksia, valokuvataidetta, grafiikkaa ja muuta kuvataidetta. Taiteilijaseura ylläpitää taidelainaamoa Kalevan Navetalla. Niin teosvälityspäivillä kuin lainaamossa teoksen voi ostaa kerralla omaksi tai korottomalla osamaksulla lainaamoehdoin. Tee taideteko ja hanki omasi!
SEINÄJOEN KAUPUNGINORKESTERI | JUHA UUSITALO, bassobaritoni | ARI RASILAINEN, kapellimestari
Muusikot: SEINÄJOEN KAUPUNGINORKESTERI | JUHA UUSITALO, bassobaritoni | ARI RASILAINEN, kapellimestari Esittely: Seinäjoen kaupunginorkesterin syyskauden päättää perinteinen joulukonsertti, jonka johtaa kapellimestari Ari Rasilainen. Konsertin solistivieraana loistaa bassobaritoni Juha Uusitalo.
klubitaiteilijana Jonna Pirttikoski, laulu, bandoneon
Harmonikkavirtuoosina tunnettu Jonna Pirttijoki on myös verevä tulkitsija. Tunteikas ilta sisältää taiteilijan omaa tuotantoa, ranskalaisia sävyjä sekä Etelä-Amerikan rytmiikkaa tangosta bossa novaan. Tervetuloa konserttiin, jossa naurulta ja kenties kosteilta silmäkulmiltakaan ei vältytä.
Vauvojen värikylpy on vauvaperheille suunnattu kuvataiteellinen työpaja.
PIIPAHDUSPAJA Keskiviikko 15.12. TAAPEROT 12-24 kk klo 9.30-10.15 VAUVAT 4-11 kk klo 11-11.45 Työpaja alkaa virittäytymisellä, jossa tutkitaan ja tunnustellaan erilaisia, teeman mukaisia materiaaleja ja asioita. Työpajassa edetään itse tuotettuun jälkeen. Maalausaineet ovat elintarvikepohjaisia. Ilmoitathan ruoka-aineallergiat ilmoittautumisen yhteydessä. Piipahduspaja on yhden kerran kestävä työpaja. Yhteen ryhmään mahtuu 5 aikuinen ja lapsi -paria. Sopiva ryhmä valitaan työpajan aloitushetken iän mukaisesti. Myös hieman nuorempi tai vanhempi lapsi voi osallistua. Alaikäraja värikylpyyn osallistumiselle on 4 kk. Lapsen pitää pystyä kannattelemaan päätään ennen osallistumista. Seinäjoen taidehalli noudattaa toiminnassaan annettuja ohjeita ja linjauksia koronaviruksen leviämisen ehkäisyyn liittyen. Turvallisuus on meille tärkeää. Tiedotamme mahdollisista muutoksista ja tarkemmasta ohjeistuksesta työpajoihin liittyen tarvittaessa. Osallistujille lähetetään tarkempi infokirje ennen työpajan alkamista. Ensimmäistä kertaa Vauvojen värikylpyyn osallistuvien kannattaa tutustua Värikylpyinfo vanhemmalle -ohjeeseen. Työpajaa ohjaa koulutettu värikylpyohjaaja Minna Peltoniemi. Peruutuspaikkoja voi kysyä yleisötyön tuottajalta. Kuva: Katariina Vestergård